Ffotoeduca Galiza
Educación e participación social a través da fotografía
Fotoeduca é...
1º CURSO FORMACIÓN FFOTOEDUCA - NOVAS DATAS!!
Por fin novas datas. Reserva o teu lugar!
Despois de dez anos construíndo xunto con todas as persoas que participaron nos obradoiros de Ffotoeduca "Que pode facer unha muller cunha cámara? agora chega o momento de formar a outras ffotoeducadoras para espallar esta metodoloxía de educación emancipatoria.
Este curso vai dirixido a todas aquelas persoas que estexan interesadas en ampliar a súa caixa de ferramentas educativas ou simplemente precisen recursos para facilitar o traballo grupal.
A fotoeducación é unha ferramenta que permite crear espazos de diálogo, exploración de temáticas diversas e expresión creativa desde o pensamento crítico e a curiosidade.
A través da fotografía como documento e representación artística introducímonos na cultura visual que nos axuda a comunicarnos mais efectivamente, tanto a "ler ", a interpretar as mensaxes trasnferidas polas imaxes como a "escreber" utilizando unha cámara ou fotografías.
O enfoque é feminista polo que se recomenda unha mínima sensibilidade e interés por este tema. Os recursos e materiais utilizados son elaborados a partir desta perspectiva, o que o fai esta formación especial e singular.
O curso consta de 4 sesións de 4 horas que se completarán con prácticas e asesoramento online entre sesións.
Datas: Sábados e Domingo 6, 7, 13 e 14 de Outubro.
Lugar: Libraría Lila Lilith (Rúa Travesa, 7, Compostela).
Custo: 80€ curso completo ou 25€ por sesión independente. (Recoméndase facer o curso completo).
Inscripcións: antes do 26 de Setembro. Formulario: https://goo.gl/forms/PzOnw9Vre0kRHvrE2
Sesión 1 : Ler imaxes - Contexto e a Imaxe-documento. Sábado 6 de Outubro
Paseo fotográfico pola cidade de Compostela a través das imaxes. Que nos din as imaxes das mulleres e dos espazos doutros tempos sobre nós e o noso contexto?
*No caso de chover moito mudaremos esta sesión para outro día á mellor conveniencia das participantes.
Sesión 2 : Escribir imaxes - A cámara e a fotografía. Domingo 7 de Outubro
Que é a fotografía? Que é unha cámara? Mulleres e fotografía. Como utilizamos a técnica e teoría para convertirnos en fotoeducadoras?
Seisón 3 : O proceso de aprendizaxe. Sábado 13 de Outubro
Deseño e construcción de procesos de aprendizaxes adaptados á necesidades do grupo. Estructura dun ffotoeduca. O proceso creativo.
Sesión 4 : Proxectos prácticas. Domingo 14 de Outubro
Ideación, elaboración e presentación de propostas ffotoeducativas para ser aplicadas polas participantes nos seus contextos de traballo formal ou informal.
Vemonos ;)
Publicada por FFotoeduca Galiza à(s) 04:36 Sem comentários:
Etiquetas: educación, educacion emancipatoria, feminismo, ffotoeduca
Alunas do Ffotocreativa 2018, na Escola de Empoderamento Feminista da Coruña
Antes de comezar o verán é bó fechar o ano académico cunha mostra do traballo feito polas fantásticas alunas do Ffotocreativa, educación feminista a través da fotografía que se realizou na Escola de Empoderamento Feminista do Concello da Coruña.
Unhas cracks. Non teño palabras. Só disfruten.
Fotos de Berta, Carmen, Dimka, Ivanna, Lucía, María F, Mariam, Pamela e Vane.
Publicada por FFotoeduca Galiza à(s) 09:25 Sem comentários:
Obradoiro de Fotografía Social: Dereito a Saúde, Xénero e Interculturalidade
DETALLES DA ACTIVIDADE
A Facultade de Ciencias da Educación de Santiago de Compostela acollerá, nos próximos días 26 de abril e 3 de maio, un obradoiro sobre Fotografía Social. A actividade abordará o dereito á saúde, a equidade de xénero e a interculturalidade utilizando a fotografía como ferramenta de transformación social. Para iso, divídese en dúas sesións:
– Sesión 1: o día 26 de abril en horario de 16:30 a 19:30h, dedicada a ler imaxes, inclúe a reflexión sobre a saúde desde o enfoque de xénero e a interculturalidade, así como aspectos técnicos de Fotoxornalismo que poremos en práctica a través dos teléfonos móviles.
– Sesión 2: o día 3 de maio de 16:30 a 19:00h, orientada a contar realidades a través da fotografía, na que compartiremos as fotografías realizadas e as súas historias a fin de crear conxuntamente unha exposición fotográfica (introducción ao contexto, pé de foto, libro-dossier) que será publicada e exposta en diversos espazos, como resultado dunha aprendizaxe e servizo á comunidade.
Nestes obradoiros, dinamizados por Ffotoeduca Galiza e Farmamundi, diríxense á comunidade universitaria da Universidade de Santiago de Compostela, especialmente alumnado e profesorado de diferentes disciplinas académicas das ramas sociail e sanitaria. Teñen un carácter práctico desde o comezo, coa utilización dos propios teléfonos móviles e gratuito.
Máis información: Farmamundi
Publicada por FFotoeduca Galiza à(s) 01:03 Sem comentários:
Ffotocreativa na Escola de Empoderamento Feminista da Coruña
Para as que andedes pola Coruña, estarei a dar un obradoiro de 5 sesións para a Escola de Empoderamento Feminista do Concello da Coruña
Anímadevos!
Ffotocreativa: Feminismo, fotografía e creatividade para mulleres
Dirixido a mulleres maiores de 13 anos
Datas: os venres, entre o 27 de abril e o 25 de maio, de 17:30 a 20:30 horas.
Lugar: Centro Cívico de Eirís
Inscribirse gratuitamente aqui: https://www.coruna.gal/cmix/gl/detalle-suceso/escola-de-empoderamento-feminista/suceso/1453649068487
Publicada por FFotoeduca Galiza à(s) 13:19 Sem comentários:
1º Ffotoeduca Formación. Compostela Maio 2018
Datas: Sábados 5, 12, 19 e 26 de maio.
Horario: 10:30 a 14.
Lugar: Libraría Lila Lilith (Rúa Travesa, 7, Compostela). O día 5, faremos paseo polas rúas de Compostela.
Custo: 80€ curso completo. 25€ sesións individuais.
Inscripcións: antes do sábado 28 de Abril. Formulario: https://goo.gl/forms/PzOnw9Vre0kRHvrE2
Sesión 1 : Ler imaxes - Contexto e a Imaxe-documento. Sábado 5 de Maio
*No caso de chover moito mudaremos esta sesión para un dos outros sábado pola tarde ou para o sábado 2 de Xuño, á mellor conveniencia das participantes.
Sesión 2 : Escribir imaxes - A cámara e a fotografía. Sábado 12 de Maio
Seisón 3 : O proceso de aprendizaxe. Sábado 19 de Maio
Sesión 4 : Proxectos prácticas. Sábado 26 de Maio
Publicada por FFotoeduca Galiza à(s) 03:09 Sem comentários:
Obradoiro Ffotoeduca en Compostela. O que pode facer unha muller cunha cámara?
Primeiro obradoiro de Ffotoeduca do 2018. O que pode facer unha muller cunha cámara?
Será en Compostela o sábado 17 de Febreiro de 10:30 a 13:30 na Libraria de Mulleres Lila de Lilith (Rúa Travesa, 7).
Esta é a formación básica de Ffotoeduca na que aprendemos a ler e escreber imaxes a través da observación, diálogo e a experimentación a través da fotografía.
Non se trata dun curso de utilización da máquina fotográfica aínda que se darán algunhas dicas básicas senón de traballar sobre as imaxes que vemos no día a día e as que podamos crear nós e como as mulleres somos e/ou queremos ser representadas.
Pode ser utilizado a nivel individual, con amigas, na escola, en activismo... en calquera espazo onde se quera facer traballo grupal ou individual e incentivar o pensamento crítico.
O prezo é de 20€ e propostas de troca son benvidas.
Inscríbete cubrindo este formulario https://goo.gl/forms/XM0uIqzOtCY3OW9D2
Para calquera consulta escribe a fotoeducagaliza@gmail.com
Publicada por FFotoeduca Galiza à(s) 11:10 Sem comentários:
3ª Sesión Ffotocreativa Vigo "Identidade e Memoria. Quen somos?"
Vigo 1955
Chegamos á terceira sesión do FfotoCreativa deste ano en Vigo "Identidade e memoria. Quen somos? que terá lugar o próximo Sábado 29 de Abril de 11h a 14h no Patio de Guixar.
Neste encontro imos traballar coas imaxes antigas e como elas contan historias nas que nos podemos ver reflexadas. Será como sempre unha mañá amena onde combinaremos experiencia, teoría e prática.
Desta vez utilizaremos imaxes fotográficas e algo menos as cámaras, ainda que haberá opcións para utilizar o medio que se prefira.
Esta é parte dunha serie de encontros nos que combinamos o feminismo, a fotografía e a creatividade ideado por e para mulleres co obxectivo de dar resposta as necesidades e características específicas.
O Patio de Guixar é a parceira de Ffotoeduca pondo ao noso dispor o seu local na rúa Xulián Estevez, 56 en Teis.
O prezo de sesión é de 20€
Podes unirte xá a esta iniciativa enchendo este formulario https://goo.gl/forms/vlTKppokIToyb4Zu1
Para máis información sobre esta proposta e sobre Ffotoeduca visita escribe a fotoeducagaliza@gmail.com
Publicada por FFotoeduca Galiza à(s) 16:09 Sem comentários:
ifaceiface | iface
Jo Spence: Photographer
Duke University | Center for Documentary Studies: Home
Alunas do Ffotocreativa 2018, na Escola de Empoder...